2011R0926 — SL — 01.01.2013 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

IZVEDBENA UREDBA KOMISIJE (EU) št. 926/2011

z dne 12. septembra 2011

za namene Odločbe Sveta 2009/470/ES o finančni pomoči Unije referenčnim laboratorijem EU za krmo, živila in sektor za zdravstveno varstvo živali







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Odločbe Sveta 2009/470/ES z dne 25. maja 2009 o odhodkih na področju veterine ( 1 ) in zlasti člena 31(2) Odločbe, ob upoštevanju naslednjega: (1) Odločba 2009/470/ES določa postopke, ki urejajo finančni prispevek Unije za nadzorne ukrepe na področju veterine. V skladu z Odločbo Unija prispeva k izboljšanju učinkovitosti veterinarskega nadzora, tako da dodeli finančno pomoč povezovalnim in referenčnim laboratorijem EU. Pomoč Unije lahko prejme vsak povezovalni ali referenčni laboratorij EU, ki je kot tak opredeljen v skladu z veterinarsko zakonodajo Unije ter izpolnjuje dolžnosti in zahteve, ki jih ta nalaga. (2) Uredba (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali, ( 2 ) določa glavne naloge, dolžnosti in zahteve za referenčne laboratorije EU za živila in krmo ter zdravstveno varstvo živali in žive živali. Referenčni laboratoriji EU za živila in krmo so navedeni v delu I, referenčni laboratoriji za zdravstveno varstvo živali in žive živali pa v delu II Priloge VII k navedeni uredbi. (3) Uredba Komisije (ES) št. 1754/2006 z dne 28. novembra 2006 o določitvi pravil za dodeljevanje finančne pomoči Skupnosti referenčnim laboratorijem Skupnosti za krmo, živila ter sektor za zdravstveno varstvo in zaščito živali ( 3 ) določa natančna merila za dodeljevanje finančne pomoči Unije za delovanje referenčnih laboratorijev EU v skladu s členom 31 Odločbe 2009/470/ES in členom 32 Uredbe (ES) št. 882/2004 ter za organizacijo delavnic. (4) V skladu z Uredbo (ES) št. 1754/2006 se razmerje med Komisijo in posameznimi referenčnimi laboratoriji EU določi v sporazumih o partnerstvu. Sporazumi o partnerstvu veljajo pet let, podpira pa jih večletni delovni program. (5) Referenčnimi laboratoriji EU so navedeni v Prilogi VII k Uredbi (ES) št. 882/2004. Skupno raziskovalno središče je bilo opredeljeno za nekatere od njih. Ker je to generalni direktorat Komisije, se ta uredba ne uporablja. Pravila, ki urejajo finančno pomoč Unije za Skupno raziskovalno središče, so določena v letnem upravnem sporazumu. (6) O višini letne finančne pomoči Unije za dejavnost nekaterih referenčnih laboratorijev EU se odloča na letni osnovi z letnimi odločbami v zvezi s krmo in varnostjo hrane ter zdravstvenim varstvom živali in živimi živalmi. (7) Leta 2008 je Služba za notranjo revizijo (IAS) Komisije izvedla revizijo upravljanja nepovratnih sredstev pri dejavnostih v zvezi z varnostjo hrane, zdravstvenim varstvom in dobrim počutjem živali ter zdravstvenim varstvom rastlin. IAS je ugotovila, da se lahko natančna pravila za dodeljevanje finančne pomoči Unije referenčnim laboratorijem EU za krmo in živila ter sektorju za zdravstveno varstvo živali poenostavijo. IAS je v ta namen Komisiji predlagala, naj nadaljuje s sprejemanjem letnih finančnih odločb na letni osnovi, vendar sporazumi o partnerstvu med Komisijo in vsakim posamičnim referenčnim laboratorijem EU niso več potrebni. (8) Sestanki in usposabljanja, ki jih pripravljajo referenčni laboratoriji EU, morajo biti redno organizirani. Zato morajo biti sestanki in usposabljanja dodani na seznam upravičenih odhodkov te uredbe. (9) Za namene finančnega nadzora se uporabljajo členi 9, 36 in 37 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike ( 4 ). (10) Ker so potrebne številne spremembe Uredbe (ES) št. 1754/2006, je treba zaradi jasnosti navedeno uredbo razveljaviti in nadomestiti s to uredbo, ob upoštevanju Uredbe (ES) št. 882/2004. (11) Ta uredba naj bi se uporabljala za vse referenčne laboratorije EU, katerih okvirni sporazumi o partnerstvu potečejo leta 2011, in za referenčne laboratorije EU, katerih okvirni sporazumi o partnerstvu se končajo z medsebojnim dogovorom. Za referenčne laboratorije EU, katerih okvirni sporazumi o partnerstvu niso potekli, še naprej velja Uredba (ES) št. 1754/2006. (12) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJO UREDBO:







POGLAVJE I

SPLOŠNE DOLOČBE

Člen 1

Predmet

Ta uredba določa pravila za izvajanje Uredbe (ES) št. 882/2004 in Odločbe 2009/470/ES glede podrobnih predpisov za dodeljevanje finančne pomoči Unije iz člena 32(7) Uredbe (ES) št. 882/2004 in člena 31(1) Odločbe 2009/470/ES za dejavnosti referenčnih laboratorijev EU (v nadaljnjem besedilu: laboratoriji), razen Skupnega raziskovalnega središča, vključno z organizacijo delavnic, ter pogoje, v skladu s katerimi je ta pomoč dodeljena.

Ta uredba se uporablja za vse referenčne laboratorije EU, katerih okvirni sporazumi o partnerstvu potečejo leta 2011, in za referenčne laboratorije EU, katerih okvirni sporazumi o partnerstvu se končajo z medsebojnim dogovorom. Za referenčne laboratorije EU, katerih okvirni sporazumi o partnerstvu niso potekli, še naprej velja Uredba (ES) št. 1754/2006.

Člen 2

Delovni program in ocena proračuna

1. Laboratoriji od 1. septembra vsakega koledarskega leta „n“:

(a) določijo dejavnosti Unije, načrtovane v koledarskem letu „n + 1“, vključno z organizacijo delavnic (v nadaljnjem besedilu: delovni program) v sodelovanju s službami Komisije;

(b) Komisiji predložijo: (i) delovni program; (ii) oceno proračuna po dejavnosti, ki zadeva odhodke delovnega programa (v nadaljnjem besedilu: ocenjeni program).

2. Laboratoriji ocenjeni proračun predložijo v elektronski obliki v skladu s prilogama I(a) in I(b).

Člen 3

Menjalni tečaj

Za ocenjene proračune v valuti, ki ni euro, Komisija uporablja prvi menjalni tečaj, ki je določen septembra leta „n“, kakor je objavljen v seriji C Uradnega lista Evropske unije.

Člen 4

Odobritev

Komisija sprejme letno finančno odločbo (v nadaljnjem besedilu: letna finančna odločba), s katero odobri delovne programe in ustrezne proračune za vse laboratorije.

Za kakršno koli spremembo delovnih programov je potrebna pisna predhodna odobritev Komisije.

Člen 5

Predhodno financiranje

Laboratoriji lahko po sprejetju letne finančne odločbe Komisije zahtevajo nakazilo predplačila v višini 70 % celotne pomoči za njihov delovni program.

▼M1

Člen 6

Plačilo pomoči

Preostali znesek finančne pomoči Unije za delovne programe se laboratorijem plača, ko so vložena finančna in tehnična poročila iz člena 11(1) in ko Komisija navedena poročila odobri.

▼B

Člen 7

Dokazilne listine

1. Laboratoriji vpišejo odhodke delovnega programa v svoj računovodski sistem in sedem let hranijo vse izvirne dokumente ali overovljene kopije za namene finančnega nadzora.

2. Laboratoriji hranijo vse originalne dokazilne listine ali overovljene kopije dokazilnih listin v zvezi z delovnim programom, ki prejema finančno pomoč Unije.

3. Dokazilne listine, ki upravičujejo vse stroške iz vloge za povračilo, se na zahtevo pošljejo Komisiji.

Člen 8

Preverjanja

Za finančni nadzor se uporabljajo členi 9, 36 in 37 Uredbe (ES) št. 1290/2005.







▼M1

POGLAVJE II

DEJAVNOSTI LABORATORIJEV

Člen 9

Opredelitev pojmov

▼B

Kot dejavnosti laboratorijev so opredeljene naloge, ki izvirajo iz njihovih odgovornosti iz člena 32 Uredbe (ES) št. 882/2004.

▼M1

Delavnica je opredeljena kot letni dogodek z namenom informiranja in koordinacije, na katerega laboratoriji povabijo vse nacionalne referenčne laboratorije.

▼M1

Člen 10

Upravičenost

1. V okviru delovnega programa laboratorijev se kot upravičeni štejejo odhodki, ki se nanašajo na naslednje postavke:

(a) osebje, namenjeno izvajanju dejavnosti laboratorijev;

(b) oddaja naročil podizvajalcem;

(c) osnovna delovna sredstva;

(d) potrošno blago;

(e) pošiljanje vzorcev za primerjalne preskuse;

(f) službena potovanja;

(g) delavnice, na katere je povabljen vsaj en udeleženec na državo članico;

(h) usposabljanje;

(i) sestanki;

(j) režijski stroški.

2. Odhodki iz odstavka 1 so upravičeni v mejah, ki jih določa letni sklep o financiranju, in v skladu s pravili o upravičenosti, določenimi v prilogah II in IV.

3. Za povečanje proračuna za eno od postavk iz odstavka 1 za več kot 10 %, ne da bi bili preseženi skupni upravičeni stroški, navedeni v letnem sklepu o financiranju, laboratoriji predložijo pisno zahtevo Komisiji v predhodno odobritev.

Člen 11

Predložitev poročil o delovnih programih laboratorijev

1. Laboratoriji Komisiji najpozneje 31. marca v koledarskem letu „n + 2“ predložijo naslednji poročili:

(a) finančno poročilo o izvajanju delovnega programa za prejšnje koledarsko leto v tiskani in elektronski različici v skladu s prilogama III(a) in III(b);

(b) tehnično poročilo o svojih dejavnostih, ki ga je potrdil tehnični direktor laboratorija.

2. Komisija lahko finančno pomoč Unije zmanjša, če delovni program ni bil v celoti izveden ali je bil slabo izveden, do 31. decembra v koledarskem letu, za katero je bila odobrena.

▼B

Člen 12

Menjalni tečaj za plačila v valuti, ki ni euro

Za zahtevke glede plačila preostalih zneskov v valuti, ki ni euro, Komisija uporabi prvi menjalni tečaj, ki je določen marca leta „n“, kakor je objavljen v seriji C Uradnega lista Evropske unije.

▼M1 —————

▼B







POGLAVJE IV

KONČNE DOLOČBE

Člen 18

Razveljavitev

Uredba (ES) št. 1754/2006 se razveljavi.

Sklicevanja na Uredbo (ES) št. 1754/2006 se štejejo kot sklicevanja na to uredbo.

Člen 19

Začetek veljavnosti in uporaba

Ta uredba začne veljati dvajseti dan po objavi v Uradnem listu Evropske unije.

Uporablja se za finančno pomoč Unije za laboratorije od leta 2012.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA I(a)

(glej člen 2(2))

Ocena proračuna po dejavnosti v eurih







Stroški za osebje Oddaja naročil podizvajalcem Osnovna delovna sredstva Potrošno blago Pošiljanje vzorcev za primerjalne preskuse Službena potovanja Delavnice Usposabljanje Sestanki Dejavnost 1 Dejavnost 2 Dejavnost 3 Dejavnost N Skupaj









PRILOGA I(b)

(glej člen 2(2))

Ocena proračuna za odhodke laboratorija v zvezi z dejavnostmi Unije v koledarskem letu, ki ga pokriva ta proračun

Naziv in naslov referenčnega laboratorija EU:

Številka bančnega računa, na katerega se nakaže finančna pomoč Unije:

POMEMBNO: Vsi zneski morajo biti izraženi v eurih.

1. OSEBJE







Kategorija (1) Status (2) Mesečna bruto plača (3) Čas, porabljen za projekt (število dni) (4) Upravičeni stroški skupaj SKUPAJ: (1) Navesti za vse osebe, zadolžene za projekt: višjega znanstvenika, nižjega znanstvenika, tehnika itd. (2) Javni uslužbenci, pogodbeno osebje itd. Za pogodbeno osebje je treba navesti datum začetka veljavnosti in izteka pogodbe. (3) Realna mesečna bruto plača (ne uporabljajte cenovnih lestvic), vključno s prispevki za socialno varnost in drugimi stroški s plačilnega lista. (4) Izračunan na referenčni osnovi 220 dni/leto (20 delovnih dni/mesec).

Delež celotnega proračuna laboratorija: … %

2. ODDAJA NAROČIL PODIZVAJALCEM







Opis Stroški brez DDV DDV Stroški skupaj SKUPAJ:

Delež celotnega proračuna laboratorija: … %

3. OSNOVNA DELOVNA SREDSTVA







Opis Stroški brez DDV DDV Stroški/ vrednost skupaj Datum nakupa ali najema Datum dostave Amortizacijska doba (36 ali 60 mesecev) % uporabe za delovni program Letni stroški amortizacije 2.1 Material, ki ga je treba pridobiti med zadevnim obdobjem 2.2 Material, pridobljen pred zadevnim obdobjem SKUPAJ:

Delež celotnega proračuna laboratorija: … %

4. POTROŠNO BLAGO







Opis glede na vrsto (1) Stroški brez DDV DDV Stroški skupaj SKUPAJ: (1) Primeri: reagenti, poskusne živali, manjša laboratorijska oprema idr.

Delež celotnega proračuna laboratorija: … %

5. POŠILJANJE VZORCEV ZA PRIMERJALNE PRESKUSE







Opis Dobavitelj Stroški brez DDV DDV Stroški skupaj SKUPAJ:

Delež celotnega proračuna laboratorija: … %

6. SLUŽBENA POTOVANJA







Opis Potni stroški Stroški za hotel Dnevnica Skupaj SKUPAJ:

Delež celotnega proračuna laboratorija: … %

7. DELAVNICE







Stroški Potni stroški udeležencev: Stroški za hotel: Dnevnice udeležencev: SKUPAJ:

Delež celotnega proračuna laboratorija: … %

8. USPOSABLJANJE







Stroški Potni stroški udeležencev: Stroški za hotel: Dnevnice udeležencev: SKUPAJ:

Delež celotnega proračuna laboratorija: … %

9. SESTANKI







Opis Potni stroški Stroški za hotel Dnevnica Skupaj SKUPAJ:

Delež celotnega proračuna laboratorija: … %

10. REŽIJSKI STROŠKI IN ODHODKI ZA DEJAVNOSTI SKUPAJ







Vmesni seštevek postavk, naštetih v preglednicah v točkah 1 do 9 Režijski stroški: 7 % vmesnega seštevka ODHODKI SKUPAJ:









PRILOGA II

Pravila o upravičenosti za odhodke v zvezi z osebjem, oddajo naročil podizvajalcem, osnovnimi delovnimi sredstvi, potrošnim blagom, pošiljanjem vzorcev za primerjalne preskuse, službenimi potovanji, delavnicami, usposabljanji, sestanki in režijskimi stroški

(glej člen 10(2))

1. Osebje

Stroški za osebje, ne glede na njihov status, so omejeni na dejanske stroške plač (osebni prejemki, plače, prispevki za socialno varnost in pokojninsko zavarovanje) za osebje, ki je v celoti ali delno posebej določeno za izvajanje delovnega programa.

Celoten delovni čas osebja, porabljen za delovni program, mora biti evidentiran in potrjen na podlagi najmanj 220 dni/leto (20 delovnih dni/mesec). Evidentiranje in potrjevanje opravi vsaj enkrat mesečno imenovani vodja projekta ali ustrezno pooblaščeni višji delavec osebja laboratorija.

2. Oddaja naročil podizvajalcem

Povračilo temelji na dejanskih stroških.

3. Osnovna delovna sredstva

Oprema, kupljena, zakupljena ali najeta, je upravičena postavka kot neposredni stroški. Povračljiv znesek za zakupljeno ali najeto opremo ne sme preseči zneska, za katerega bi se taka oprema lahko kupila. Povračljivi stroški se izračunajo na naslednji način:

A = obdobje, izraženo v mesecih, v katerem se bo oprema uporabljala za delovni program, od dneva dostave

B = amortizacijska doba 60 mesecev (36 mesecev za računalniško opremo, cenejšo od 25 000 EUR)

C = stroški opreme

D = odstotek uporabe opreme za delovni program

Za osnovna delovna sredstva, cenejša od 3 000 EUR, se lahko prijavi celotni znesek. Na taki opremi ni amortizacije.

4. Potrošno blago

Povračilo temelji na dejanskih stroških.

Za vse druge odhodke za administracijo, poslovna potovanja, ki niso službena potovanja iz točke 6, in tajniške storitve se šteje, da so zajeti v „režijske stroške“ iz točke 10.

5. Pošiljanje vzorcev za primerjalne preskuse

Povračilo temelji na dejanskih stroških za pošiljanje vzorcev za primerjalne preskuse.

6. Službena potovanja

Potni stroški in stroški za hotel osebja laboratorija za službena potovanja, predvidena v delovnem programu, se povrnejo v skladu s Prilogo IV. Dnevnice se dodelijo v skladu s Prilogo IV.

7. Delavnice

Odhodki, upravičeni v okviru organizacije delavnic, so potni stroški, stroški za hotel in dnevnice za največ dvaintrideset udeležencev na delavnicah.

Dodatni odhodki, upravičeni v okviru organizacije delavnic, so potni stroški, stroški za hotel in dnevnice za največ tri povabljene predavatelje na delavnicah.

Dodatni odhodki, upravičeni v okviru organizacije delavnic, so potni stroški, stroški za hotel in dnevnice za največ deset predstavnikov tretjih držav na delavnicah.

8. Usposabljanje

Potni stroški in stroški za hotel največ 32 predstavnikov nacionalnih referenčnih laboratorijev za usposabljanje, predvideno v delovnem programu, se povrnejo v skladu s Prilogo IV. Dnevnice se dodelijo v skladu s Prilogo IV.

9. Sestanki

Potni stroški in stroški za hotel največ osmih zunanjih strokovnjakov (tj. strokovnjakov, ki niso uslužbenci referenčnih laboratorijev EU) za sestanke, predvidene v delovnem programu, v prostorih laboratorijev se povrnejo v skladu s Prilogo IV. Dnevnice se dodelijo v skladu s Prilogo IV.

10. Režijski stroški

Samodejno se izplača pavšalni prispevek v višini 7 % dejanskih upravičenih stroškov, izračunan na podlagi vseh neposrednih stroškov, navedenih v postavkah 1 do 9.









PRILOGA III(a)

(glej člen 11(1)(a))

Finančno poročilo za posamezno dejavnost

Odhodki po dejavnosti v eurih:







Stroški za osebje Oddaja naročil podizvajalcem Osnovna delovna sredstva Potrošno blago Pošiljanje vzorcev za primerjalne preskuse Službena potovanja Delavnice Usposabljanje Sestanki Dejavnost 1 Dejavnost 2 Dejavnost N Skupaj









PRILOGA III(b)

(glej člen 11(1)(a))

Potrjeno finančno poročilo

Leto:

Referenčna številka letnega sklepa o financiranju:

Ime in naslov laboratorija:

Zgornja meja letne finančne pomoči Unije:







Kategorija stroškov Finančni načrt Prijavljeni stroški 1. Osebje 2. Oddaja naročil podizvajalcem 3. Osnovna delovna sredstva 4. Potrošno blago 5. Pošiljanje vzorcev za primerjalne preskuse 6. Službena potovanja 7. Delavnice 8. Usposabljanje 9. Sestanki Vmesni seštevek 10. Režijski stroški: 7 % vmesnega seštevka Skupaj

Potrdilo laboratorija

Potrjujemo, da:

— so zgornji odhodki nastali v zvezi z izvajanjem dejavnosti Unije, opredeljenimi v tem delovnem programu, in so bili potrebni za dobro izvedbo navedenih dejavnosti Unije,

— so ti odhodki dejanski, natančno evidentirani in upravičeni v skladu z Izvedbeno uredbo Komisije (EU) št. 926/2011,

— so vse dokazilne listine o teh odhodkih na voljo za revizijo,

— v zvezi s predloženim finančnim poročilom ni bila zaprošena nobena druga finančna pomoč Unije za dejavnosti referenčnih laboratorijev EU,

— finančna pomoč Unije v zvezi s predloženim finančnim poročilom nima namena ali učinka ustvarjanja dobička za upravičenca.







Datum: Datum: Ime tehničnega direktorja: Ime finančno odgovorne osebe: Podpis: Podpis:

Razčlenitev po kategorijah

(v eurih)

1. OSEBJE







Ime osebe Kategorija Status Mesečna bruto plača Čas, porabljen za projekt (število dni) Upravičeni stroški skupaj SKUPAJ:

Delež celotnega proračuna laboratorija: … %

2. ODDAJA NAROČIL PODIZVAJALCEM







Opis Dobavitelj Stroški brez DDV DDV Stroški skupaj SKUPAJ:

Delež celotnega proračuna laboratorija: … %

3. OSNOVNA DELOVNA SREDSTVA







Opis Stroški brez DDV DDV Stroški/vrednost skupaj Datum nakupa ali najema Datum dostave Amortizacijska doba (36 ali 60 mesecev) % uporabe za projekt Letni stroški amortizacije 2.1 Material, ki ga je treba pridobiti za namene delovnega programa 2.2 Material, pridobljen pred začetkom delovnega programa SKUPAJ

Delež celotnega proračuna laboratorija: … %

4. POTROŠNO BLAGO







Opis glede na vrsto (1) Dobavitelj Stroški brez DDV DDV Stroški skupaj SKUPAJ (1) Zahteva se podrobna razčlenitev.

Delež celotnega proračuna laboratorija: … %

5. POŠILJANJE VZORCEV ZA PRIMERJALNE PRESKUSE







Opis Dobavitelj Stroški brez DDV DDV Stroški skupaj SKUPAJ

Delež celotnega proračuna laboratorija: … %

6. SLUŽBENA POTOVANJA







Opis Potni stroški Stroški za hotel Dnevnica Stroški skupaj SKUPAJ

Delež celotnega proračuna laboratorija: … %

7. DELAVNICE







Stroški Potni stroški udeležencev: Stroški za hotel: Dnevnice udeležencev: SKUPAJ

Delež celotnega proračuna laboratorija: … %

8. USPOSABLJANJE







Stroški Potni stroški udeležencev: Stroški za hotel: Dnevnice udeležencev: SKUPAJ

Delež celotnega proračuna laboratorija: … %

9. SESTANKI







Opis Potni stroški Stroški za hotel Dnevnica Stroški skupaj SKUPAJ

Delež celotnega proračuna laboratorija: … %

10. REŽIJSKI STROŠKI IN ODHODKI ZA DEJAVNOSTI SKUPAJ







Vmesni seštevek postavk, naštetih v preglednicah v točkah 1 do 9 Režijski stroški: 7 % vmesnega seštevka ODHODKI SKUPAJ:









PRILOGA IV

(glej člen 10(2))

Pravila o upravičenosti za odhodke, povezane s službenimi potovanji, delavnicami, usposabljanji in sestanki

▼B

I. POTNI STROŠKI

1. KARTE IN POTNIŠKI STROŠKI

1.1 Splošna pravila

Udeleženci morajo uporabiti najprimernejša in stroškovno najučinkovitejša prevozna sredstva. Čim bolj je treba uporabljati javni ali deljeni prevoz, ob upoštevanju, med drugim, vpliva na okolje.

Šteje se, da se vsako potovanje začne v prostorih laboratorijev. Udeleženci so neposredno odgovorni za vse ovinke iz zasebnih razlogov, vključno z odhodi s katerega koli drugega mesta in/ali vrnitvami na katero koli drugo mesto, ter morajo takšne ovinke navesti in plačati nastale stroške.

Potni stroški, ki so nastali zaradi udeležbe na delavnici, se bodo povrnili izključno na podlagi najprimernejših in stroškovno najučinkovitejših prevoznih sredstev med prostori laboratorija in krajem, kjer poteka delavnica.

Povračilo mora upoštevati trajanje sestanka in temeljiti na najboljših cenah, ki so na izbiro med s pogajanji doseženimi preferencialnimi cenami in drugimi promocijskimi cenami, ki so na voljo na trgu.

1.2 Potovanje z vlakom

Potni stroški se povrnejo za potovanje v prvem razredu po najkrajši in stroškovno najučinkovitejši poti.

1.3 Potovanje z letalom

(1) Potovanje z letalom je treba rezervirati po najnižjih dostopnih cenah ob upoštevanju trajanja sestankov: (a) v ekonomskem ali enakovrednem razredu; (b) v poslovnem ali enakovrednem razredu, če potovanje vključuje najmanj en segment, ki zahteva najmanj štiri ure neprekinjenega letenja.

(2) Kadar potovalni pogoji zahtevajo bivanje čez konec tedna („Sunday rule“), se lahko plačajo dodatne dnevnice, če je stroškovni učinkovitosti na splošno zadoščeno. Udeleženci morajo od odobrene potovalne agencije zahtevati in prevzeti različne cene, ki so na voljo (ki vključujejo/izključujejo bivanje čez konec tedna), tako da je sprejeta stroškovno najučinkovitejša odločitev. Vendar udeleženci niso obvezani preživeti konec tedna na kraju delavnice samo zaradi stroškovno učinkovitejše potovalne ureditve. Komisiji je treba na njeno zahtevo predložiti uporabljene karte, originalne vstopne kupone in hotelske račune.

1.4 Potovanje z avtomobilom iz službenih razlogov

Potovanje z avtomobilom je dovoljeno, če je stroškovno učinkovito v primerjavi s potovanjem z letalom ali z vlakom, zlasti če si avtomobil deli več udeležencev.

Potovanje z zasebnim avtomobilom iz službenih razlogov je dovoljeno. Vendar je treba povrniti potne stroške za krito razdaljo do največ 0,22 EUR/km.

1.5 Taksi – parkirnina – cestnina – javni prevoz (avtobus, tramvaj, podzemna)

Običajno se šteje, da so z dnevnicami kriti vsi izdatki, ki jih je imel udeleženec delavnice. Izdatki za javni prevoz, stroški za taksi, cestnine in parkirnina niso upravičeni stroški za povračilo.

II. DNEVNICE

Izračun

Dnevnice se izračunajo na naslednji način:

Dolžina službenega potovanja:

— šest ur ali manj: 20 % dnevnice in kakršnih koli potnih stroškov na podlagi dokazilnih listin,

— več kot šest ur, vendar ne več kot dvanajst ur: polovica dnevnice,

— več kot dvanajst ur, vendar ne več kot trideset ur: dnevnica,

— več kot trideset ur, vendar ne več kot šestintrideset ur: dnevnica in pol,

— več kot šestintrideset ur, vendar ne več kot petdeset ur: dve dnevnici,

— več kot petdeset ur, vendar ne več kot šestdeset ur: dve dnevnici in pol,

— več kot šestdeset ur, vendar ne več kot oseminsedemdeset ur: tri dnevnice,

— več kot oseminsedemdeset ur, vendar ne več kot štiriinosemdeset ur: tri in pol dnevnice, in tako dalje.

Metoda za izračun trajanja

Ure, ki so upoštevane pri izračunu dnevnice, so:

— za potovanje z letalom: vključno dve uri pred poletom in dve uri po pristanku letala,

— za potovanje z vlakom: vključno 0,5 ure pred odhodom vlaka in 0,5 ure po prihodu vlaka.

Kriti izdatki

Dnevnica se plača v pavšalnem znesku in šteje se, da krije zajtrk, dva glavna obroka in vse druge stroške, potne stroške iz točke 1.5 ter stroške za telekomunikacijska sredstva.

Znesek dnevnice

Znesek dnevnice je treba določiti v skladu s členom 1 Uredbe Sveta (ES, Euratom) št. 1066/2006 z dne 27. junija 2006 o prilagoditvi lestvice za službena potovanja uradnikov in drugih uslužbencev Evropskih skupnosti v državah članicah od 1. julija 2006 ( 5 ).

III. STROŠKI ZA HOTEL

Zgornjo mejo za stroške za hotel je treba določiti v skladu s členom 1 Uredbe (ES, Euratom) št. 1066/2006.

▼M1

IV. DRUGO

Če največje število udeležencev ni doseženo, vendar se je delavnice ali dejavnosti usposabljanja udeležilo najmanj dvajset udeležencev iz nacionalnih referenčnih laboratorijev, Komisija odobri, da največ trije udeleženci iz referenčnih laboratorijev EU prejmejo dnevnice, odvisno od dolžine njihove prisotnosti na delavnici ali usposabljanju.

Komisija ne povrne potnih stroškov in stroškov hotela teh treh udeležencev, razen če delavnica ali usposabljanje poteka v drugem kraju kot je kraj, kjer se nahaja referenčni laboratorij EU.

Poleg tega se plačilo takšne dnevnice ter potnih stroškov in stroškov za hotel izvede samo takrat, kadar ni presežena najvišja finančna pomoč Unije.

▼M1 —————